বসুন্ধৰা তথা ধৰিত্ৰী আইৰ কল্যাণাৰ্থে জ্ঞান সৃষ্টি আৰু বিলোৱাৰ ক্ষেত্ৰত ভাৰতৰ এক প্ৰাচীন পৰম্পৰা আছে । বিগত কেইবা শতিকা ধৰি হোৱা সভ্যতাই আমাৰ এই পৰম্পৰা প্ৰতি থকা দৃষ্টিভংগীত প্ৰভাৱ পেলাইছে । এই ডিজিটেল ভাৰতৰ যুগত আমি আমাৰ জ্ঞান আৰু ভাষাসমূহ সংৰক্ষণ কৰাৰ অত্যন্ত প্ৰয়োজনীয়তা আহি পৰিছে ।
এই ক্ষেত্ৰত ভাৰতৰ মানৱ সম্পদ উন্নয়ন মন্ত্ৰণালয়ে এটা জ্ঞান ইনিচিয়েটিভ ভাৰতবাণী প্ৰকল্পৰ উদ্যোগ হাতত লৈছে । এই প্ৰকল্পই ভাৰতৰ সকলো ভাষাতে উপলব্ধ হোৱাকৈ অনলাইন প'ৰ্টেলৰ যোগেদি বিভিন্ন মাধ্যমত যেনে Text, audio, video, images জ্ঞানৰ সংগ্ৰহালয় নিৰ্মাণ কৰাৰ লক্ষ্য বান্ধি লৈছে । ভাৰতৰ সকলো শ্ৰেণীৰ মানুহৰ বাবে ভাৰতবাণী সুলভ হ'ব । এই প্ৰকল্পটো কৰ্ণাটকৰ মহীশুৰস্থিত ভাৰতীয় ভাষাৰ কেন্দ্ৰীয় প্ৰতিষ্ঠানে ৰূপায়ণ কৰিছে । ২০১২ চনৰ কপিৰাইট সংশোধনীৰ ন্যায়িক দফা অনুসৰি এই প'ৰ্টেলে মুক্ত জ্ঞানকোষ শিক্ষাগত উদ্দেশ্য প্ৰদান কৰিছে ।
ভাৰতবাণী প্ৰকল্পৰ মূল চালিকা শক্তি হ'ব ইতিমধ্যে ভাৰত চৰকাৰ তথা ৰাজহুৱা খণ্ডৰ দ্বাৰা পৰিচালিত প্ৰতিষ্ঠানসমূহৰ দ্বাৰা সৃষ্ট জ্ঞান প্ৰদান কৰা, আৰু এক শক্তিশালী ইণ্টাৰেক্টিভ, ব্যৱহাৰোপযোগী ৱেব টোল নিৰ্মাণ কৰি ইবোৰক জনসাধাৰণৰ ব্যৱহাৰৰ্থে উপলব্ধ কৰাটো । এখন ৰাষ্ট্ৰীয় উপদেষ্টা সমিতি আৰু এখন প্ৰযুক্তিগত উপদেষ্টা সমিতিৰ দ্বাৰা প্ৰকল্পটো চোৱাচিতা কৰাৰ লগতে প্ৰত্যেক ভাষাৰ একোখনকৈ ভাষা সম্পাদনা সমিতি থাকিব । MHRD এ এই উচ্চাভিলাষী প্ৰকল্পৰ দ্বাৰা জ্ঞান বিস্তাৰৰ ক্ষেত্ৰত এক সবল সামাজিক আলোড়ন সৃ্ষ্টি কৰাত সকলো ধৰণৰ জ্ঞানান্বেষী সংস্থা, ব্যক্তিসমাজৰ পৰা সক্ৰিয় অংশগ্ৰহণ বিচাৰে ।
আহক আৰু আমাৰ ভাষাত জ্ঞানৰ অন্বেষন কৰো । সকলো ধৰণৰ ডি়জিটেল মঞ্চত আমাৰ ভাষা ব্যাপকভাৱে ব্যৱহাৰ কৰো আহক আৰু সমগ্ৰ পৃথিৱীতে আমাৰ ঐশ্বৰ্যময় ঐতিহ্যৰ উপস্থিতি অনুভৱ কৰাওঁ আহক ।
